《为人赋横舟二首》
宋代·陈容

古悲歌，泪如血，
渡河无船气欲绝。古非歌，
泪如泉，河激汤汤声彻天。
峨舸大艑载琛贝，锦缆迷楼催管弦。
人生苦乐不相等，风波血刃蛟流涎。
神虺九首能三足，巨鳌独怒群帝迁。
纵有扁舟竟何往，乘桴意在沧洲上。
只缘辙朽无人知，入海居夷每惆怅。
三间破屋名横舟，三呼不答江水流。
一帆径渡溯天去，不系斜阳古渡头。

作者简介：宋福州长乐人，字公储，号所斋，又号所翁。理宗端平二年进士。知平阳县，为政简易，治事从容。时集名士诸生论文讲艺，士风以兴。官至朝散大夫。诗文豪壮，尤善画龙，名重一时。